# แบร์ตาแห่งฮอลแลนด์
แบร์ตาแห่งฮอลแลนด์  หรือ แบร์ตาแห่งฟรีสลันด์ Bertha of Holland on the website of the Foundation for Medieval Genealogy (ค.ศ. 1058 – 30 กรกฎาคม ค.ศ. 1093) เป็นสมเด็จพระราชินีแห่งชาวแฟรงก์จากการอภิเษกสมรสกับพระเจ้าฟีลิปที่ 1 แห่งฝรั่งเศส แบร์ตาแห่งฟรีสลันด์เป็นธิดาของโฟลริสที่ 1 เอิร์ลแห่งฟรีสลันด์ตะวันตกกับแกร์ทรูดแห่งซัคเซินWilliam (of Malmesbury), Gesta Regum Anglorum: The History of the English Kings: General introduction and commentary, Volume 2, Roger Aubrey Baskerville Mynors, Rodney M. Thomson and Michael Winterbottom, (Oxford University Press, 1999), 244. พระองค์เป็นพระราชมารดาของพระเจ้าหลุยส์ที่ 6 แห่งฝรั่งเศส ต่อมาปี ค.ศ. 1092 พระเจ้าฟีลิปที่ 1 พระสวามี ทรงประกาศหย่ากับแบร์ตา เพื่อเสกสมรสกับแบร์ตราดแห่งมงฟอร์ และโปรดฯให้คุมขังพระนางที่ปราสาทมงต์เตรยล์-ซูร์-แมร์ และสิ้นพระชนม์ลงเมื่อวันที่ 15 ตุลาคม ค.ศ. 1094

 พระราชินีแห่งฝรั่งเศส 
โฟลริสที่ 1 บิดาของพระองค์ถูกลอบสังหารในปี ค.ศ. 1061van Bussel, Marion (2012). "Bertha van Holland (ca. 1055–1094)". Digitaal Vrouwenlexicon van Nederland. Retrieved 8 February 2013. สองปีต่อมามารดาของพระองค์แต่งงานใหม่กับรอแบร์Bradbury, Jim (2007). The Capetians: The History of a Dynasty. Continuum International Publishing Group. ISBN 0826435149. บุตรชายคนรองของเบาด์วินที่ 5 เคานต์แห่งฟลานเดอส์ รอแบร์กลายเป็นผู้ปกครองของแบร์ตากับพี่น้องอีกหกคน และเป็นผู้สำเร็จราชการแผ่นดินในฟรีสลันด์ตะวันตกจึงทำให้ได้รับฉายาว่ารอแบร์ชาวฟรีสลันด์ ปี ค.ศ. 1071 เดิร์กที่ 5 พี่ชายของแบร์ตาโตเป็นผู้ใหญ่พอที่จะบริหารปกครองฟรีสลันด์ เขาได้รับตำแหน่งเป็นเคานต์แห่งฮอลแลนด์

ปี ค.ศ. 1070 เบาด์วินที่ 6 เคานต์แห่งฟลานเดอส์ พี่ชายของรอแบร์ถึงแก่กรรม ชาวฟลานเดอส์ไม่พอใจริชิลดาแห่งแอโนต์ ภรรยาม่ายของเบาด์วิน รอแบร์แห่งฟรีสลันด์เป็นผู้นำในการปฏิวัติ เขาปราบริชิลดากับอาร์นูล์ฟที่ 3 เคานต์แห่งฟลานเดอส์ บุตรชายของเธอและเข้ายึดลีลล์ ริชิลดาร้องขอความช่วยเหลือจากพระเจ้าฟีลิปที่ 1 แห่งฝรั่งเศสที่ยกทัพมาด้วยพระองค์เอง

วันที่ 22 กุมภาพันธ์ ค.ศ. 1071 รอแบร์ปราบพระเจ้าฟีลิปได้ที่บาวิงโฮฟใกล้กับมองต์แคสเซิล อารนูล์ฟถูกสังหารในสมรภูมิดังกล่าว รอแบร์ชาวฟรีสลันด์ขึ้นเป็นเคานต์แห่งฟลานเดอส์เพื่อกีดกันเบาด์วินที่ 2 แห่งแอโนต์ หลานชายที่เป็นบุตรชายคนรองของเบาด์วินที่ 6 กับริชิลดา

thumb|พิธีแต่งงานของแบร์ตาแห่งฮอลแลนด์กับพระเจ้าฟีลิปที่ 1 แห่งฝรั่งเศส|alt=|left
จากศึกสงครามดังกล่าว ความพ่ายแพ้ต่อข้าราชบริวารของตนทำให้กองทัพของพระเจ้าฟีลิปที่ 1 ขาดแคลนความน่าเชื่อถือ เพื่อรักษาเกียรติและความเกรียงไกรของราชวงศ์ พระองค์ได้ทำการเจรจาตกลง ยอมรับรอแบร์ชาวฟรีสลันด์เป็นเคานต์แห่งฟลานเดอส์ เหล่าที่ปรึกษาของพระเจ้าฟีลิปหนุ่มแนะนำให้พระองค์ผนึกสันติภาพด้วยการแต่งงาน แต่ธิดาของรอแบร์ต่างก็ยังเด็กเกินไป มีเพียงแบร์ตา ธิดาเลี้ยงที่มีอายุพอที่จะแต่งงานได้

พิธีอภิเษกสมรสของแบร์ตากับพระเจ้าฟีลิปที่ 1 ถูกจัดขึ้นในปี ค.ศ. 1072 แต่กว่าทั้งคู่จะมีพระโอรสธิดาคนแรกก็ในอีกหกปีต่อมา ทั้งคู่มีพระโอรสธิดาด้วยกันหกคน คือ

 กงสต็องส์ (ค.ศ. 1078–1126) ภรรยาของอูกที่ 1 เคานต์แห่งช็องปาญ และโบเฮมอนด์ที่ 1 เจ้าชายแห่งอันติออค
 พระเจ้าหลุยส์ที่ 6 แห่งฝรั่งเศส (ค.ศ. 1081–1137)
 อ็องรี (ค.ศ. 1083–1089)
 ชาร์ลส์ (ค.ศ. 1085–1091)
 อูเดส์ (ค.ศ. 1087–1094)

 ถูกกักขังและถูกทอดทิ้ง 
thumb|พระเจ้าฟีลิปที่ 1 แต่งงานกับแบร์ตราด เคาน์เตสแห่งอ็องฌู ขณะที่แบร์ตาแห่งฮอลแลนด์ถูกจองจำในปราสาท
หลังให้กำเนิดพระโอรสธิดาหลายคน ชีวิตแต่งงานก็เริ่มเกิดรอยร้าว กษัตริย์เริ่มเบื่อหน่ายพระมเหสีโดยไม่มีใครทราบเหตุผลที่แน่ชัด วิลเลียมแห่งมาล์มสบรี นักประวัติศาสตร์ชาวอังกฤษให้เหตุผลว่าเป็นเพราะแบร์ตานั้น "อ้วนเกินไป" ทั้งที่กษัตริย์เองก็อ้วนเกินกว่าม้าจะรับน้ำหนักตัวไหวLuscombe, David; Riley-Smith, Jonathan (2004). The New Cambridge Medieval History: Volume 4, c.1024-c.1198. Cambridge University Press. ISBN 0521414113. ปี ค.ศ. 1090 พระเจ้าฟีลิปขังพระมเหสีไว้ในปราสาทมงต์เตรยล์ซึ่งเป็นหนึ่งในสินเดิมของพระนาง ต่อมาในปี ค.ศ. 1092 ทรงประกาศว่าจะหย่ากับพระนางเพื่อแต่งงานใหม่กับแบร์ตราดแห่งมงต์ฟอร์ หญิงมีพันธะที่เป็นภรรยาของฟูลค์ที่ 4 เคานต์แห่งอ็องฌู การตัดสินใจของพระองค์ทำให้บิดาเลี้ยงของแบร์ตาโกรธมาก แบร์ตาสิ้นพระชนม์หลังจากนั้นไม่นานในวันที่ 15 ตุลาคม ค.ศ. 1094Nieuwenhuijsen, Kees (2016). Strijd om West-Frisia. De ontstaansgeschiedenis van het graafschap Holland: 900-1100. Omniboek, Utrecht, p. 221. ISBN 9789401907569. ทำให้พระเจ้าฟีลิปที่ 1 หมดพันธะ ขณะที่เคานเตสแห่งอ็องฌูยังคงมีพันธะเนื่องจากฟูลค์ สามีของเธอยังคงมีชีวิตอยู่